Rīgā, 2024.gada 11.aprīlī

Vārmes pamatskolas skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā! Esam pateicīgi tiem vecākiem, kuri piedalījās sarunā ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Vārmes pamatskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem”, “Kvalitatīvas mācības” un “Iekļaujoša vide”, kvalitātes vērtējuma līmenis ir “ļoti labi”[[1]](#footnote-1), kas nozīmē, ka nepieciešamo pārmaiņu ieviešana ir skolas stiprā puse:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Labi** |
| **Kvalitatīvas mācības** | **Labi** |
| **Iekļaujoša vide** | **Labi** |
| **Laba pārvaldība** | **Labi** |

1. Vārmes pamatskolas stiprās puses ir mērķtiecīga starptautisko projektu izstrāde un īstenošana, kas veicina izglītības iestādes izvirzīto prioritāšu sasniegšanu un mācīšanas un mācīšanās kvalitātes paaugstināšanu, piemēram, Erasmus+ programmas projekts Nr.: 2022-2-LV01-KA122-00009344 "Mūsdienīgu mācību metožu apguve STEM jomas mācību priekšmetu pasniegšanai”.
2. Akreditācijas ekspertu komisija, akreditācijas laikā konstatēja, ka izglītības iestādes vadītājai ir augstas komunikācijas prasmes, datos balstīts redzējums par izglītības iestādes turpmākās attīstības vajadzībām un prasme organizēt izglītības iestādes darbu, kas vērsts uz izglītojamo personības izaugsmes veicināšanu, piemēram, mērķtiecīgi paplašinot mūsdienīgu interešu izglītības programmu klāstu.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar skolas direktori, direktores vietniekiem, pedagogiem, skolas dibinātāja pārstāvjiem, skolēniem, skolēnu vecākiem.
	2. 11 mācību stundu vērošana.
	3. Skolas apskate kopā ar direktori un skolēnu pārstāvjiem.
	4. Dokumentu un informācijas analīze (skolas pašnovērtējuma ziņojums, skolas attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma E–klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības un drošības noteikumi, Edurio aptaujas rezultāti).
	5. Situāciju analīze ar dažādām mērķgrupām par pedagoģijas un skolas aktuālās darbības jautājumiem.
	6. Tīmekļvietnes <https://varmesskola.lv/> un komunikācijas sociālajos medijos [https://www.facebook.com/vārmes-pamatskola](https://www.facebook.com/v%C4%81rmes-pamatskola) izpēte.

Novēlu Jums sekmīgu turpmāko sadarbību ar skolas vadību un pedagogiem!

Akreditācijas ekspertu komisijas vadītāja Skaidrīte Ūzuliņa

1. Skolas darbību vērtē piecos kvalitātes vērtējuma līmeņos: “nepietiekami; “jāpilnveido”; “labi”; “ļoti labi”; “izcili”. [↑](#footnote-ref-1)